text: چودھری بیریندر سنگھ سے گفتگو کے دوران اس صنعت کے نمائندوں نے پیلٹ کی تیاری میں خام لوہے کو استعمال کئے جانے کی ضرورت پر زوردیا ۔ان کا کہنا تھا کہ اس سے بیش قیمت خام لوہے کو محفوظ رکھا جاسکے گا۔ گفتگو کے دوران وزیر موصوف نے ہندوستان میں اسٹیل کی صنعت کی نمو کو درپیش چیلنجوں پر تفصیل سے تبادلہ خیال کیا۔ ان چیلنجوں میں بندرگاہوں کا فروغ ، ہندوستانی ریلوے کی اہلیت میں اضافہ ، مخصوص مال برداری کے گلیاروں کی تعمیر شامل ہیں۔جس سے خام مال اور تیار سامان کو مطلوبہ مقامات تک پہنچایا جاسکتا ہے ۔ اس موقع پرچودھری بیریندر سنگھ نے امید ظاہر کی کہ مرکزی اور ریاستی سرکار عملی سطح کی پالیسی میں حل تلاش کرسکیں گی اور اوڈیشہ میں پیداوار کے اعلیٰ تر نشانے حاصل کئے جاسکیں گے ۔اس ملاقات کے موقع پر مرکزی اورریاستی سرکار کے افسران بھی موجود تھے۔